પીએમ મોદી સિવાય આ અવોર્ડ ફ્રાન્સના રાષ્ટ્રપતિ ઇમેન્યુએલ મૈંક્રોને પણ આપવામાં આવશે. થોડા દિવસ પહેલા જ યુએન તરફથી આ એવોર્ડ અંગે જાહેરાત કરવામાં આવી હતી. આ દરમિયાન વિદેશ મંત્રી સુષ્મા સ્વારાજ પણ ઉપસ્થિત રહ્યા હતા. કાર્યક્રમમાં વડાપ્રધાન મોદીએ જણાવ્યું કે ભારત હંમેશા પ્રકૃતિમાં માના સ્વરૂપને જુએ છે. આ ભારતના આદિવાસી, ખેડૂતો અને માછીમારોનું સન્માન છે. આ ભારતની નારીનું સન્માન છે, જે ફૂલ-છોડનું ધ્યાન રાખે છે.